CELEX: 62008CB0315
Language: el
Date: 2011-09-29 00:00:00
Title: Υπόθεση C-315/08: Διάταξη του Δικαστηρίου (έβδομο τμήμα) της 29ης Σεπτεμβρίου 2011 [αίτηση του Consiglio di Stato (Ιταλία) για την έκδοση προδικαστικής αποφάσεως] — Angelo Grisoli κατά Regione Lombardia (Άρθρο 104, παράγραφος 3, πρώτο εδάφιο, του Κανονισμού Διαδικασίας — Άρθρο 49 ΣΛΕΕ — Ελευθερία εγκαταστάσεως — Δημόσια υγεία — Φαρμακεία — Εγγύτητα — Εφοδιασμός του κοινού με φάρμακα — Άδεια εκμεταλλεύσεως — Γεωγραφική κατανομή των φαρμακείων — Ελάχιστη απόσταση μεταξύ των φαρμακείων)

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/20
            
         
      Διάταξη του Δικαστηρίου (έβδομο τμήμα) της 29ης Σεπτεμβρίου 2011 [αίτηση του Consiglio di Stato (Ιταλία) για την έκδοση προδικαστικής αποφάσεως] — Angelo Grisoli κατά Regione Lombardia
      (Υπόθεση C-315/08) (1)
      
      (Άρθρο 104, παράγραφος 3, πρώτο εδάφιο, του Κανονισμού Διαδικασίας - Άρθρο 49 ΣΛΕΕ - Ελευθερία εγκαταστάσεως - Δημόσια υγεία - Φαρμακεία - Εγγύτητα - Εφοδιασμός του κοινού με φάρμακα - Άδεια εκμεταλλεύσεως - Γεωγραφική κατανομή των φαρμακείων - Ελάχιστη απόσταση μεταξύ των φαρμακείων)
      (2012/C 25/34)
      Γλώσσα διαδικασίας: η ιταλική
      
         Αιτούν δικαστήριο
      
      Consiglio di Stato
      
         Διάδικοι στην υπόθεση της κύριας δίκης
      
      
         Προσφεύγων: Angelo Grisoli
      
         Καθής: Regione Lombardia
      
         παρισταμένου του: Δήμου της Roccafranca
      
         Αντικείμενο
      
      Αίτηση εκδόσεως προδικαστικής αποφάσεως — Consiglio di Stato — Ερμηνεία των άρθρων 152 και 153 ΕΚ — Λειτουργία νέων φαρμακείων — Εθνική νομοθεσία, η οποία επιβάλλει περιορισμούς αναλόγως του αριθμού των κατοίκων και καθορίζει τις προϋποθέσεις για την άδεια ενάρξεως λειτουργίας νέου φαρμακείου
      
         Διατακτικό
      
      Δεν αντιβαίνει στο άρθρο 49 ΣΛΕΕ εθνική ρύθμιση όπως η επίμαχη στην κύρια δίκη, η οποία επιβάλλει περιορισμούς για την εγκατάσταση νέων φαρμακείων, προβλέποντας ότι:
      
                  —
               
               
                  σε δήμους με πληθυσμό λιγότερο από 4 000 κατοίκους, μπορεί να συσταθεί έναν μόνο φαρμακείο και
               
            
                  —
               
               
                  σε δήμους με περισσότερους από 4 000 κατοίκους, η σύσταση νέου φαρμακείου εξαρτάται από προϋποθέσεις όπως η υπέρβαση τουλάχιστον κατά 50 % του απαιτούμενου για ένα φαρμακείο αριθμού κατοίκων και η τήρηση μιας ελάχιστης αποστάσεως από τα ήδη υφιστάμενα φαρμακεία,
               
            υπό την προϋπόθεση ότι μια τέτοια ρύθμιση επιτρέπει, κατά παρέκκλιση από τους βασικούς κανόνες, τη σύσταση επαρκούς αριθμού φαρμακείων ικανών να εξασφαλίσουν την κατάλληλη φαρμακευτική εξυπηρέτηση σε ζώνες με ιδιαίτερα γεωγραφικά ή δημογραφικά χαρακτηριστικά, πράγμα που εναπόκειται στο εθνικό δικαστήριο να εξακριβώσει.
      
         (1)  ΕΕ C 260 της 11.10.2008.